ইনস্পেক্টর ক্লুজো () ১৯৬৮ সালে মুক্তিপ্রাপ্ত ব্রিটিশ হাস্যরসাত্মক চলচ্চিত্র। এটি দ্য পিঙ্ক প্যান্থার চলচ্চিত্র ধারাবাহিকের তৃতীয় কিস্তি। এটি পরিচালনা করেছেন বাড ইয়র্কিন এবং রচনা করেছেন ফ্র্যাঙ্ক ওয়াল্ডম্যান ও টম ওয়াল্ডম্যান। এতে ইনস্পেক্টর ক্লুজো চরিত্রে অভিনয় করেছেন অ্যালান আর্কিন। মিরিশ ফিল্মসের ব্যানারে চলচ্চিত্রটি এমজিএম-ব্রিটিশ স্টুডিওজ, বোরহ্যামউড ও ইউরোপে চিত্রায়িত হয়।  এটি দ্য পিঙ্ক প্যান্থার ধারাবাহিকের একমাত্র চলচ্চিত্র, যা ব্লেক এডওয়ার্ডস পরিচালনা করেননি, হেনরি মানচিনি সুরারোপ করেননি এবং নাম ভূমিকায় পিটার সেলার্স অভিনয় করেননি। তারা তিনজনই তখন দ্য পার্টি চলচ্চিত্রের কাজে ব্যস্ত ছিলেন। দ্য মিরিশ কোম্পানি চলচ্চিত্র নির্মাণ করতে চাইলে সেলার্স ও এডওয়ার্ডস এতে অংশ নেননি, তাই মিরিশ তাদের ছাড়াই চলচ্চিত্রটির কাজ চালিয়ে যান। চলচ্চিত্রটি হোম ভিডিও তথা ভিএইচএস, ডিভিডি ও ব্লু-রে তে মুক্তি দেওয়া হলেও ২০০৪ সালের পিঙ্ক প্যান্থার কালেকশন-এ অন্তর্ভুক্ত করা হয়, কিন্তু পরবর্তীকালে ২০০৮ সালে এটি আল্টিমেট কালেকশন-এ অন্তর্ভুক্ত করা হয়।   অভিনয়শিল্পীদল   অ্যালান আর্কিন - ইনস্পেক্টর জাক ক্লুজো  ফ্র্যাঙ্ক ফিনলে - ওয়েভার  প্যাট্রিক কারগিল - কমিশনার স্যার চার্লস ব্রেথওয়েট  বেরিল রেইড মিসেস ওয়েভার  ব্যারি ফস্টার - অ্যাডিসন স্টিল  ক্লাইভ ফ্রান্সিস - ক্লাইড হার্গ্রেভস  দেলিয়া বোক্কার্দো - লাইজা মোরেল  রিচার্ড পিয়ারসন - শকলি  মাইকেল রিপার - স্টিভি ফ্রে  সুজা এঙ্গেল - কারমাইকেল  ওয়ালাস ইটন - হোফলার  টুটে লেমকো - ফ্রেঞ্চি ল্যবেক  কাটিয়া ওয়াইয়েথ - মেগ  ট্রেসি ক্রিস্প - জুলি  জন বিন্ডন - বুল পার্কার  জেফ্রি বেল্ডন - গুচ  এরিক পোলমান - বের্গেশ  জর্জ প্রাভডা - উল্‌ফ  অ্যান্থনি এইনলি - বোম্বার ল্যবেক   নির্মাণ  পূর্ববর্তী দুটি সফল দ্য পিঙ্ক প্যান্থার চলচ্চিত্রের পর প্রযোজক ওয়াল্টার মিরিশ তৃতীয় চলচ্চিত্র নির্মাণে আগ্রহী হন। কিন্তু পিটার সেলার্স এই চরিত্রে কাজ করতে অস্বীকৃতি জানান। দ্য রাশিয়ান্স আর কামিং, দ্য রাশিয়ান্স আর কামিং চলচ্চিত্রে অ্যালান আর্কিনের সফলতার পর মিরিশ আর্কিনকে সেলার্সের শুন্যস্থান পূরণ করতে বলেন। ব্লেক এডওয়ার্ডসও পরিচালনা করতে অস্বীকৃতি জানালে মিরিশ বাড ইয়র্কিনকে পরিচালক হিসেবে নির্বাচন করে। শুটিঙের পূর্বে সেলার্স মিরিশের সাথে যোগাযোগ করেন এবং জানান তিনি এই চরিত্রে অভিনয় করবেন যদি তিনি নিজে পাণ্ডুলিপি পরিবর্তন করতে পারেন। মিরিশ তাকে প্রত্যাখ্যান করেন।মিরিশ, ওয়াল্টার (২০০৮)। I Thought We Were Making Movies, Not History। ইউনিভার্সিটি অব উইসকনসিন প্রেস। পৃষ্ঠা ১৬৭-১৬৮।  মিরিশ ফিল্মস যুক্তরাজ্যের চলচ্চিত্র কোম্পানি এডি লেভি ফান্ডের হিসেবে চলচ্চিত্রটি প্রযোজনা করেন লুই রাশমিল। ইনস্পেক্টর ক্লুজোর দৃশ্যগুলো ইউরোপের বিভিন্ন স্থানে চিত্রায়িত হয়।   তথ্যসূত্র    বহিঃসংযোগ            বিষয়শ্রেণী:১৯৬৮-এ জন্ম বিষয়শ্রেণী:১৯৬৮-এর হাস্যরসাত্মক চলচ্চিত্র বিষয়শ্রেণী:১৯৬০-এর দশকের পুলিশ হাস্যরসাত্মক চলচ্চিত্র বিষয়শ্রেণী:ব্রিটিশ চলচ্চিত্র বিষয়শ্রেণী:ব্রিটিশ সিক্যুয়াল চলচ্চিত্র বিষয়শ্রেণী:ব্রিটিশ হাস্যরসাত্মক চলচ্চিত্র বিষয়শ্রেণী:দ্য পিঙ্ক প্যান্থার চলচ্চিত্র বিষয়শ্রেণী:বাড ইয়র্কিন পরিচালিত চলচ্চিত্র বিষয়শ্রেণী:ইউনাইটেড আর্টিস্ট্‌সের চলচ্চিত্র বিষয়শ্রেণী:ইংল্যান্ডের পটভূমিতে চলচ্চিত্র বিষয়শ্রেণী:জুরিখের পটভূমিতে চলচ্চিত্র বিষয়শ্রেণী:প্যারিসের পটভূমিতে চলচ্চিত্র বিষয়শ্রেণী:লন্ডনের পটভূমিতে চলচ্চিত্র বিষয়শ্রেণী:সুইজারল্যান্ডের পটভূমিতে চলচ্চিত্র বিষয়শ্রেণী:জুরিখে ধারণকৃত চলচ্চিত্র বিষয়শ্রেণী:১৯৬০-এর দশকের মার্কিন চলচ্চিত্র বিষয়শ্রেণী:১৯৬৮-এর চলচ্চিত্র বিষয়শ্রেণী:ব্রিটিশ ধারাবাহিক চলচ্চিত্র বিষয়শ্রেণী:১৯৬০-এর দশকের ইংরেজি ভাষার চলচ্চিত্র